**Referat fra foreldremøte 3.oktober 2017**

**Velkommen til foreldremøte i 3.klasse.**

**Tema for kvelden:**

* Rektor presenterer §9a og Olweus​
* Helsesøster ​
* Organisering på 3.trinn  ​
* Ukeplan​
* Skolestarten​
* Utviklingssamtalen ​
* Zokrates​
* Fagplaner ​
* Lekser​
* Vurdering for læring​
* Div.info.
* **Rektor Magdele presentere §9a og Olweus**

**Skole og læringsmiljøet:**

Opplæringslovens § 9A

«Alle elever har rett til et trygt og godt skolemiljø som fremjar helse, trivsel og læring»

Endring:

* **Nulltoleranse** mot krenking som diskriminering, trakassering, mobbing og vold.
* **Aktivitetsplikt** for alle som jobber i/ved skolen. Plikt til å følge aktivt med, gripe inn og varsle rektor.
* **Håndhevingsordning**: rektor initiere undersøkelse, iverksette tiltak, evaluere, justere tiltak.
* Involvere foresatte.
* Viktigst: elevens opplevelse og stemme!
* Foresatte skal først informere skolen, kan informere Fylkesmannen etter en uke.
* **Tvangsmulkt** i tilfeller hvis skolen ikke følger opp.
* Skolesjefen informeres direkte om det gjelder skolens ansatte og ledelse.
* Skolen skal ha systemer og retningslinjer for å ivareta elevene.
* Skolen skal ha kompetanse til å ivareta alle elevene.
* **Forebyggende arbeid**
* Hva gjør vi for å skape og opprettholde et godt skole og læringsmiljø?
* Hvem deltar i dette arbeidet og hvordan?
* Relasjonell klasseledelse, rammer og omsorg.
* Robuste voksenteam, flere kontaktlærere, faglærere og fagarbeidere, assistenter involvert
* Ledelsen tett på i hele organisasjonen
* Tema på møter i personalet hver uke
* Olweus-programmet, verktøy for kvalitetssikring
* Inspeksjon i friminuttene og overganger: observere, støtter i leik og aktivitet
* Klassemøter, klasseregler, trivselstiltak, lærevenner….
* Trivselsledere
* Elevrådet
* Uteområdet, skolegården
* Fellestreff i Bjugnhallen
* Fadderordning
* Samarbeid skole-hjem
* FAU
* Lag og organisasjoner
* Nærmiljøet

**Olweus-programmet**

Et verktøy som skal bidra til:

* Å redusere eksisterende mobbeproblemer
* Bedre vennskapsrelasjoner i skolen
* Forebygge nye mobbeproblemer
* Øke bevisstheten og kunnskapen om mobbing
* Skape engasjement hos lærere og foreldre
* Gi støtte til og effektivt beskytte mobbeutsatte.
* Kvalitetssikringsverktøy: systemer og retningslinjer
* Olweustimen, min. annenhver uke, årshjul med tema
* Mobbesirkelen
* Inspeksjonslogg
* Fellesmøter for hele personalet
* Kurs for nyansatte
* Olweusledere, ulike tema i personalet
* **Spørreundersøkelse:**
* Utviklingsarbeid i regi av RBKU Midt-Norge v. May Britt Drugli
* Tema: relasjonell klasseledelse: verdibasert ledelse og ramme for gode relasjoner mellom lærer-elev
* Først Trondheimsskolene, og nå deler av Fosen
* 2-årig:
* 2017-2018: spørreundersøkelse, før høstferien og før sommerferien
* 2018-2019: utviklingsarbeid for personalet under veiledning av instruktører.
* NB: kommer et infoskriv hvor vi ber foresatte godkjenne/ikke godkjenne at deres barn/unge skal delta.

OBS!

* Barn og unge observert på taket av skolen på ettermiddag og kveldstid.
* Ta opp hjemme!!

**Invitasjon til foresatte:**

* Hva kan dere som foresatte bidra med for å sikre elevenes rett til et trygt og godt skole og læringsmiljø?
* På hvilke arenaer og sammenhenger kan dere som foresatte påvirke?
* Hva kan være naturlige samarbeidsområder mellom dere foresatte?
* Hvordan kan samarbeidet mellom skole og hjem bli optimalt?

***Voksne skaper vennskap!***

Det var meningen at vi skulle snakke om dette på foreldremøtet, men det ble ikke tid. Tar det på neste foreldremøte.

Takk til Rektor Magdele for god og nyttig informasjon.

**Helsesøster Stina informerer.**

Skoletjenesten har i dag god bemanning. Det er flere elever som har behov for samtale og oppfølging fra helsesøster.

De som er her på skolen er:

Nina Fjellheim, 4 dager i uka

Kirsti Hofstad, 2 dager i uka

Stina Skavdal, 1 dag i uka

Det som er satt opp som et fast program på skolen er:

* Følge vaksinasjonsprogram
* Måling og veiing i 3. og 8.klasse
* Helseopplysning

Det sendes hjem samtykkeskjema der dere foresatte får bestemme om deres barn skal være med på måling og veiing i 3.klasse. Tilbakemeldingsskjema til foresatte kommer i posten.

* **Organisering på 3. trinn.**

Det er ingen nye elever​ (49 elever)

Voksne på trinnet er :​

Torunn, Cecilie og Marianne er kontaktlærere.​

Tor Ivar Storflor har svømming med klassen​.

Lena er spes. ped.

Mariann er assistent.​

Jannicke og Camilla er barne- og ungdomsarbeidere​ .

Gunn Merethe har lesekurs i klassen​

**Ukeplaner/Fagplaner.**

Zokrates er nytt av året​. Her skal det bli lagt ut ukeplaner og lekseplaner for hver enkelt elev. Foreldre får tilgang til Zokrates. Nærmere informasjon kommer.

Alle elever får et eget passord​ til dette.

Vi lærere lager fagplaner​. Disse er et arbeidsredskap for oss, men hvis noen ønsker å se dem, er dette mulig.

**Utviklingssamtaler (konferanse).**

Nytt navn og nye skjema​ fra i høst. Samtalene starter i uke 43. Bytt innbyrdes hvis tidspunkt ikke passer. Si ifra til kontaktlærer om bytte minst en dag i forveien.

Samtalen varer i 25-30 min. Hvis vi trenger lenger tid, bestemmer vi et nytt møte. ​

**Skolestart:**

Nytt rom​ for «lillegruppa». Det vil bli nye grupper etter høstferien da det i løpet av høstferien vil bli større rom på «lillegruppa».

Alle planer og informasjoner blir lagt ut på hjemmesida vår​.

Skolen har fått ny leikeplass. Der er det mye fin aktivitet. Det har blitt færre konflikter​.

I 3.klasse har vi et ordbruk og kroppspråk ​som vi ikke aksepterer. Vi nevner dette da det er flere elever i klassen som reagerer på dette.

Flere elever viser seksuelle bevegelser med kroppen og andre elever synes at dette er ubehagelig.

Her kommer vi inn på nettbruk. Hva ser eleven på nettet? Burde vi ha hatt et kurs i nettvett allerede i 3kl.klasse?

Det kommer innspill i fra foreldre om at det er viktig at foreldre går inn på loggen for å se hva barna er inne på.

Vi lærere får høre av elevene våre at de ser på spill/filmer som har 16- og 18-års grense.

**Lekser:**

Vi har blitt enige om at vi ikke skal ha for mye lekser​, derfor prøver oss frem i starten​. Lekser skal ikke være noe nytt men heller en repetisjon av det vi jobber med på skolen​.

Viktig at leselekser blir gjort hver eneste dag.​ Hvis noen synes at det er for lite lekse, kan de lese i valgfrie bøker som de har hjemme.

Det har vært noe uoversiktlig når det gjelder leksene i norsk. Her skal vi bli flinkere til å være mere nøyaktig. Elevene blir fortalt hva de har i lekse, men det kan nok være vanskelig å huske til tider.

Fint at dere gir beskjed så fort som mulig hvis det er noe som er uklart med leksene eller at eleven ikke har med seg bøker hjem.

**Div. info:**

​ Da det er liten plass i garderoben er det fint at elevene ikke har for mye klær der. Send med skifteklær når dere får hjem våte klær. Innesko må alle ha.

Alle må ha klær etter vær.

Noen elever har med seg egne leiker​ på skolen. Dette kan være noe forstyrrende i timene da de er veldig opptatte av det de har med seg. Kanskje vi skal få til en ha-med-dag. Foreldrene uttrykte at barna ikke trenger å ha med seg egne leker på skolen.

Visma meldebok​ har tatt over for Transponder meldebok. Når dere skal sende melding om fravær, send melding til **alle tre kontaktlærerne**. Da er vi sikre på at noen mottar dette på de dagene noen av kontaktlærerne ikke har undervisning.

Send meldingene mellom kl.07.00 og 20.00.

Hvis barnet ikke er helt i form når det drar til skolen om morgenen, gi beskjed til oss om at vi skal følge med og eventuelt ringe hjem til dere. Ikke si til barnet at han/hun skal si til oss at vi skal ringe hjem. Da starter dagen med dette og de overfører dette til andre elever. Det har nok hendt at vi har sendt hjem noen elever, og når de kommer hjem blir de ganske fort frisk. ​

Noen av elevene har for lite mat med seg på skolen på langdager. Husk at vi har to måltider da. Elevene har 20 minutter å spise på, så hvis noen kommer hjem med mye mat igjen og sier at de ikke har nok tid til å spise den, så stemmer ikke dette. Vi voksne er tilstede under hele måltidet og det blir da lest for dem, eller vi putter inn litt undervisning mens de spiser.​

Vi ønsker at elevene ikke har med sjokoladebarer og kjeks og i matpakken.

**Eventuelt:**

Klassekontaktene er: Siv Kari Loen og Lisa Kovsand

Brannalarm​en ble utløst ved at noen tente på papir inne. Når brannalarmen blir utløst av slike årsaker eller at noen trykker inn brannalarmen med vilje, må den som forårsaker dette betale for uttrykningen. (10.000 kr.) Snakk med barnet deres om dette.